stanford-oval/wikipedia huggingface dataset:
כנף מבצעים מיוחדים ה-1
סקירה כללית

הכנף מהווה מרכיב מרכזי ביכולתו של פיקוד המבצעים המיוחדים של חיל האוויר (AFSOC) החל מסיוע אוויר קרוב ועד ניוד כוחות, אספקה ותדלוק אווירי. בנוסף, לכנף יכולות מודיעין חוזי ייחודיות והתמחות במשימות כוחות המבצעים המיוחדים.
הכנף משתתפת במבצעי לוחמה לא קונבנציונלית, מלחמה בטרור, חיפוש והצלה קרביים, פינוי נפגעים, לוחמה פסיכולוגית ותדלוק אווירי, ומספקת סיוע אווירי למדינות מתפתחות הכולל אספקה בעומק שדה הקרב, אמנעה אווירית וסיוע אוויר קרוב.
מתחילת המלחמה העולמית בטרור באוקטובר 2001, ביצעו מטוסי הכנף למעלה מ-25,000 גיחות מבצעיות, שהצטברו ללמעלה מ־75,000 שעות טיסה. הכנף פרסה למעלה מ-8,500 איש ל -16 מיקומים ברחבי העולם.
יחידות הכנף ממוקמות בשדה הורלבורט, פלורידה, בבסיס חיל האוויר אגלין, פלורידה ובבסיס חיל האוויר נליס, נבדה.
ארגון

מפקדת הכנף
המטה כולל טייסת אימונים (1st SOAOS), טייסת בקרת תקציב (1st SOCPTS), משרד לשוויון הזדמנויות, משרד להיסטוריה, משרד מידע, קצין בטיחות, פרקליט צבאי, תכנון, יחסי ציבור, וכומר צבאי.
ארגון > קבוצת מבצעים מיוחדים ה-1 (1st SOG)

טייסת תמיכה מבצעית במבצעים מיוחדים ה-1 (1st SOSS) - אחראית לתאום הפעילות השוטפת, תכנון מבצעי, פיתוח אמל"ח ותו"ל, אימוני צוות אוויר, חיזוי מזג אוויר, ניוד, תפעול שדה התעופה, מודיעין, רפואה קרבית, תמיכה במשימות ימיות וארוכות טווח, ותפקידי קישור לכוחות המבצעים המיוחדים.
טייסת מבצעים מיוחדים ה-4 (4th SOS) - מפעילה מטוסי תקיפה "ספינת התותחים" לוקהיד AC-130U
טייסת מבצעים מיוחדים ה-8 (8th SOS) - מפעילה מטוסי תובלת סער בל באוינג אוספריי CV-22B
טייסת מודיעין למבצעים מיוחדים ה-11 (11th SOIS)
טייסת מבצעים מיוחדים ה-15 (8th SOS) - מפעילה מטוסי תובלה צבאית ותדלוק אווירי MC-130H Combat Talon II
טייסת חיזוי מזג אוויר למבצעים מיוחדים ה-23 (23d SOWS)
טייסת מבצעים מיוחדים ה-34 (34th SOS) - מפעילה מטוסי סיור ותובלה קלה פילטוס U-28A
טייסת מבצעים מיוחדים ה-65 (65th SOS) - מפעילה כטב"ם MQ-9 ריפר
טייסת מבצעים מיוחדים ה-73 (73d SOS) - מפעילה מטוסי תקיפה "ספינת התותחים" לוקהיד AC-130U
טייסת מבצעים מיוחדים ה-319 (319th SOS) - מפעילה מטוסי סיור ותובלה קלה פילטוס U-28A
קבוצת תחזוקה למבצעים מיוחדים ה-1 (SOMXG 1) -  כוללת שתי טייסות תחזוקת מטוסים ושתי טייסות תחזוקה כללית.
קבוצת רפואה למבצעים מיוחדים (1 SOMDG) - כוללת טייסת רפואה וטייסת רפואת שיניים
קבוצת תמיכה למבצעים מיוחדים ה-1 (1 SOMSG) - כוללת טייסות הנדסה אזרחית, תקשורת, קבלנות, לוגיסטיקה וביטחון.
ראו גם

כוחות המבצעים המיוחדים של ארצות הברית
פיקוד המבצעים המיוחדים של חיל האוויר של ארצות הברית
הערות שוליים

↑  "1 SOW welcomes first female commander". Defense Visual Information Distribution Service. נבדק ב-2020-06-09.
לגונת הטייפון

| --- | --- |


 מידע כללי
 סוג:  פארק מים 
 מיקום:  פלורידה 
 מדינה:  ארצות הברית 
 מבקרים בשנה:  2,142,000 (נכון ל־2013)
 הקמה ובנייה
 תקופת הבנייה:  ?–1989
 תאריך פתיחה רשמי:  1 ביוני 1989 
 קואורדינטות:  28°21′54″N 81°31′40″W﻿ / ﻿28.365°N 81.5278°W﻿ / 28.365; -81.5278
 אתר רשמי
  (למפת אורלנדו מוגדלת) לגונת הטייפון(למפת אורלנדו רגילה) לגונת הטייפון
 
לגונת הטייפון (באנגלית: Typhoon Lagoon) היא פארק מים הממוקם באתר הנופש דיסניוורלד בקרבת העיר אורלנדו שבמדינת פלורידה בארצות הברית.
הפארק נפתח ב-1 ביוני 1989 וממוקמת בו בריכת הגלים הבלתי מקורה הגדולה ביותר בעולם.
התמה של הפארק היא "טייפון" שהרס אי קטן, ובשל הסופה סירות הוטלו על היבשה ונשארו שם. בראשו של "הר געש" הנמצא בלב הפארק נמצאת הסירה "מיס טילי" "Miss Tilly", דבר שלא מפריע להר הגעש להתפרץ מדי חצי שעה.
אטרקציות

בפארק מספר אטרקציות מים ובהם:
הומונגה קוואבונגה - שלוש מגלשות מים מקורות המפילות את הרוכב עליהם מגובה של חמש קומות במשך 5 שניות.
מגלשות הסופה - שגובהן שלוש קומות.
בריכת הגלים - מייצרת גלים שגובהם מעל שלושה מטרים.
מפלי מיידאי - מגלשת מים מקורה ומתפתלת.
קראש 'אן' גאשר - מגלשת מים שבה מתגלשים בסירות בעלות סילון.
הספינה השקועה - אקווריום מקורה שהולכים דרכו.
לבאיה

מכתב מלאביה לפרעה אמנחותפ השלישי או לבנו אחנתון מהמאה ה-14 לפני הספירה
לבאיה (או לבאיו) היה מושל העיר שכם בתקופת הברונזה המאוחרת ב. הוא חי בזמנם של מלכי מצרים אמנחותפ השלישי ובנו אחנתון מלכי השושלת ה-18 ששלטו במצרים במאה ה-14 לפנה"ס. בתקופה זאת כנען הייתה כפופה לשלטון מצרים. השלטון נעשה באמצעות מושלי הערים אשר ניהלו את הערים והעלו מיסים למצרים, ובאמצעות החזקת חיל מצב מצרי בכנען.
לבאיה היה שליט של ממלכה ששכנה באזור הררי, והוא ניסה להרחיב את תחום שלטונו ולהשתלט על העמקים הפוריים בשכנות, מצפון לכיוון עמק יזרעאל, וממערב לכיוון השרון וגם לכיוון השפלה. כנגדו התלכדה ברית של שליטים מקומיים בתמיכת השלטון המצרי, ובסופו של דבר הוא נכשל ונהרג.
בנו של לבאיה, מותבעל, קבע את מושבו בפחל שבעבר הירדן וניהל מערכות צבאיות משלו עד שככל הנראה חוסל בהוראת הממשל המצרי בידי ביריאווזה.
לקריאה נוספת

ציפורה כוכבי-רייני, לאדוני המלך - מכתבי אל-עמארנה, מוסד ביאליק, 2005 פרק 10 - פרשת לבאיו מושל שכם ובניו, עמודים 191–207
הערות שוליים

↑  ההיסטוריה של ארץ-ישראל - מבואות התקופות הקדומות, 1982, הוצאת יד בן צבי, עמ' 194
↑  דפנה שלזינגר, שכם לאור מכתבי אל עמארנה , אתר דעת
↑  זיהויה של גת רימון לא ידוע. ייתכן ומדובר בראמנה ליד תענך. ראו: גרשון גליל, ‏ערי הממלכה הכנעניות במאה הי"ד לפה"ס: היקפן ומעמדן המדיני, קתדרה 84, יולי 1997, עמ' 14-8
לואיזה אן מרדית'

| --- | --- |

 לידה:  20 ביולי 1812 ברמינגהאם, הממלכה המאוחדת של בריטניה הגדולה ואירלנד 
 פטירה:  21 באוקטובר 1895 (בגיל 83) Collingwood, אוסטרליה 
 שם לידה:  Louisa Ann Twamley 
 מקום קבורה:  בית הקברות הכללי של מלבורן 
 תחום יצירה:  שירה 
 בן או בת זוג:  Charles Meredith 
 
לואיזה אן מרדית', אנגלית: Louisa Anne Meredith (20 ביולי 1812 - 21 באוקטובר 1895), הייתה סופרת אנגלית/אוסטרלית ומאיירת. ואולי אחת הצלמות המוקדמות ביותר באוסטרליה.
ביוגרפיה

לואיזה אן טוואמלי נולדה בברמינגהם, אנגליה, בתם של תומאס טוואמלי ולואיזה אן לבית מרדית'. היא התחנכה בעיקר מאמה, ובשנת 1835 פרסמה כרך שירים, שקבל ביקורת אוהדת. לאחר מכן פרסמה את "הרומנטיקה של הטבע" (1836, מהדורה שלישית 1839), בעיקר בחרוזים. כרך נוסף פורסם ב-1839, בכותרת המשנה "טיול סתווי", סיפור על סיור בנהר הוויי .
ב-18 באפריל 1839, היא נישאה לבן דודה, צ'ארלס מרדית' בכנסיית אולד באסטון, ברמינגהם. צ'ארלס היגר ב-1821 לארץ ואן דימן ( טסמניה) עם אביו ג'ורג' ומשפחתו. הם היו חלוצים התפרנסו ממרעה, ציד לווייתנים ופעילויות אחרות ברחבי סוונסי בחוף המזרחי של טסמניה. צ'ארלס עבר למחוז קנברה בניו סאות' ויילס.
ביוגרפיה > הגירה לאוסטרליה

מרדית' ובעלה הפליגו לניו סאות' ויילס ביוני 1839, והגיעו לסידני ב-27 בספטמבר 1839. לאחר שנסעו בתוך היבשת עד לבאת'רסט, חזרה לואיזה מרדית לחוף והתגוררה בהומבוש במשך כשנה, שם ילדה בן . לקראת סוף 1840 הם עברו לנכס של אביו של צ'ארלס בטסמניה, שם נולד בנם השני של בני הזוג ב-1844 ֿ. שפל כלכלי חמור בניו סאות' ויילס גרם לאובדן של 'כל מה שהיה לנו במושבה ההיא'. צ'ארלס מונה לשופט של משטרת פורט סורל בשנת 1844 על ידי המושל ארדלי-וילמוט.  לאחר מכן המשפחה עם שלושה הבנים, חזרה בשנת 1848 לגור בחלק מקמבריה של אביו של צ'ארלס.
את תיאור של 11 שנותיה הראשונות באוסטרליה כתבה לואיזה בשני ספרים: ״הערות וסקיצות מניו סאות' ויילס״ (1844), שנדפס לפחות פעמיים, ו״בביתי בטסמניה״ (1852), שראה אור גם בארצות הברית תחת השם ״תשע שנים באוסטרליה".
במשך רוב חייה התגוררה לואיזה מרדית' בנכסים ברחבי סוונסי. ב-1860 היא פרסמה ספר על ״הבוש בטסמניה״ שהכיל לוחות משוכללים בצבע מלא שהודפסו בתהליך הכרומוליטוגרפי החדש. את האיורים ציירה בעצמה, וכן ניתנו תיאורים פשוטים של פרחים מקומיים אופייניים. ב-1861 פורסם דיווח על ביקורה בוויקטוריה ב-1856, ״מעל המיצרים״,  ובשנת 1880 ״חברים ואויבים טסמניים״.
בשנת 1891 נסעה מרדית' ללונדון כדי לפקח על פרסום הסדרה האחרונה, על הבוש בטסמניה. הספר פורסם בתחילתו של שפל כלכלי קשה במושבות האוסטרליות, וכן התמוטט הבנק שבו הוחזקו רוב חסכונותיהם.
בשנותיה האחרונות מרדית' חלתה בסיאטיקה כרונית והפכה לעיוורת בעין אחת. היא מתה בקולינגווד, ויקטוריה (פרבר של מלבורן) ב-21 באוקטובר 1895, ונקברה בבית הקברות הכללי של מלבורן ב-Carlton North, ויקטוריה.
ביוגרפיה > פרשנית ופעילה חברתית

מרדית' גילתה עניין רב בפוליטיקה, בעלה צ'ארלס היה חבר במועצה המחוקקת של טסמניה במשך מספר קדנציות בין אמצע שנות ה-50 של המאה ה-19 עד מותו ב-1881. היא הייתה חברה מוקדמת באגודה למניעת צער בעלי חיים. השפיעה על בעלה לחוקק חקיקה לשימור חיות הבר והנוף המקומיים.
מרדית' כתבה לעיתים קרובות מאמרים לא חתומים לעיתונות הטסמנית, כפי שנהגה בצעירותה שכתבה מאמרים רבים בעיתונות הבריטית. כשביקרה בסידני ב-1882, סר הנרי פארקס אמר לה שהוא קרא והעריך את מאמריה כשהיה צעיר. לאחר מות בעלה הוענקה לה פנסיה של 100 פאונד בשנה על ידי ממשלת טזמניה.
הערות שוליים

↑  Sally O'Neill, 'Meredith, Louisa Ann (1812–1895)', Australian Dictionary of Biography, Volume 5, Melbourne University Press, 1974, pp 239–240.
↑  The Annual of British Landscape Scenery at Open Library
↑  Serle, Percival (1949). "Meredith, Louisa Anne". Dictionary of Australian Biography. Sydney: Angus & Robertson. Retrieved 6 October 2009.
↑  "Family Notices". Sydney Herald. 6 July 1840. p. 5. Retrieved 22 May 2023.
↑  "Family Notices". Launceston Examiner. 10 April 1844. p. 4.
↑  "Advertising". Cornwall Chronicle. 24 April 1844. p. 4.
↑  "Local: Port Sorell". The Hobart Town Advertiser. 15 October 1844. p. 3.
↑  Meredith, Louisa Anne (1861). Over the straits : a visit to Victoria. London : Chapman and Hall.
↑  Serle, Percival (1949). "Meredith, Louisa Anne". Dictionary of Australian Biography. Sydney: Angus & Robertson. Retrieved 6 October 2009.
| --- | --- |
בקרת זהויות :  NLI: 987007363585205171  ADB: meredith-louisa-ann-4435  AGSA: 3085  AWR: AWE3729b  BIBSYS: 90925114  BnF: cb10717993k (data)  Botanist: Meredith  CiNii: DA05049233  DSI: 2970  GND: 104226455  ISNI: 0000 0000 8387 1637  LCCN: n85330381  NGV: 4625  NLA: 36749766  RERO: 02-A024469250  SNAC: w6cz3ktt  SUDOC: 234042230  Trove: 783845  ULAN: 500029259  VIAF: 61536356   WorldCat (עם VIAF): 61536356 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיזה אן מרדית'".
צומח בטסמניה, 1891
דג חתול
לודוויג רונברג

| --- | --- |

 לידה:  5 בפברואר 1804 יאקובסטד, ממלכת שוודיה שוודיה 
 פטירה:  6 במאי 1877 (בגיל 73) פורבו, הדוכסות הגדולה של פינלנד, האימפריה הרוסית האימפריה הרוסית 
 שם לידה:  Johan Ludvig Runeberg 
 מדינה:  הדוכסות הגדולה של פינלנד 
 לאום:  שוודים של פינלנד 
 מקום קבורה:  פורבו 
 מקום לימודים:  אקדמיה המלכותית של טורקו 
 שפות היצירה:  שוודית, פינית 
 יצירות בולטות:  המנון פינלנד, The Elk Hunters, The Tales of Ensign Stål 
 תקופת הפעילות:  מ-1827 
 בן או בת זוג:  פרדריקה רונברג (21 בינואר 1831–6 במאי 1877) 
 צאצאים:  Walter Runeberg, Johan Wilhelm Runeberg, Lorenzo Runeberg, Ludvig Mikael Runeberg, Fredrik Runeberg 
 מספר צאצאים:  8 
 פרסים והוקרה:  פרופסור (1844)  אות מסדר כוכב הקוטב - מפקד הצלב הגדול (1873)  אבירות במסדר דנבורג (1858)  מפקד במסדר כוכב הקוטב (1860)  מסדר כוכב הקוטב - אביר מדרגה שנייה (1844)  מסדר סנטה אנה, דרגה 2 (1855) 
 www.runeberg.net
 חתימה:   
 
יוהאן לודביג רוּנֶבֶּרְג (בשוודית: Johan Ludvig Runeberg;‏ 5 בפברואר 1804, יאקובסטד – 6 במאי 1877, פורבו) היה משורר פיני ממוצא שוודי הנחשב למשורר הלאומי של פינלנד.
רונברג למד בערים ואסה ואואולו ולאחר מכן באקדמיית אובו, שם הוא התחבר ליוהאן וילהלם סנלמן ולזכריס טופליוס. הוא למד בעיקר לימודים קלאסיים ובמסגרת זו יוונית עתיקה ולטינית. החל משנת 1837 הוא התגורר ולימד בפורבו.
מרבית שירתו רומנטית ומתארת את חיי האיכרים בפינלנד. בשיר ידוע מאוד שלו, "האיכר פאבו" (Bonden Paavo), מתאר רונברג את נחישותו ועוצמת רוחו (Sisu) איכר, אשר מכניס בכל שנה יותר ויותר שיפה ללחם על מנת להעניק גם לשכניו ולמנוע בכך מוות ברעב.
לורה ולסבלום

| --- | --- |

 לידה:  8 באוקטובר 1968 (בת 56) דראכטן, הולנד 
 מוקד פעילות:  ממלכת ארצות השפלה 
 שפה מועדפת:  הולנדית 
 בן או בת זוג:  Michel Veenman (ספטמבר 2008–?)  Bastiaan Ragas 
 מספר צאצאים:  1 
 פרופיל ב-IMDb
 
לורה ולסבלום (בהולנדית: Laura Vlasblom; נולדה ב-8 באוקטובר 1968) היא זמרת הולנדית.
ביוגרפיה

ולסבלום נולדה בדראכטן, היא הייתה חברה בלהקת הבנות "Frizzle Sizzle", ביחד עימם ייצגה את הולנד באירוויזיון 1986.
ב-1992 השתתפה בפסטיבל השירים הלאומי של הולנד המהווה את קדם האירוויזיון ההולנדי ושם הייתה במקום השני.
היא לקחה חלק בהפקות דיבוב רבות בשפה ההולנדית, ביניהם בסרטי אולפני ההנפשה של וולט דיסני כמו "פיטר פן" (בתפקיד וונדי), "בת הים הקטנה" (בתפקיד אריאל) ו"אלאדין" (בתפקיד יסמין), היא גם דיבבה את התפקיד הראשי בסרט "אצבעונית" ואת ברבי במספר סרטים מסדרת סרטי ברבי.
ב-2010 שיחקה בהפקה ההולנדית של המחזמר "לא רק בלונדינית" בתפקיד פולט.
ב-2008 נישאה לבן זוגה ולה בן ממערכת יחסים קודמת.
לה קנאר אנשנה

| --- | --- |


 תדירות:  שבועון
 סוגה:  סאטירה
 פורמט:  ברואדשיט
 מייסד:  מוריס מארשל, ז'אן מארשל, Henri-Paul Deyvaux-Gassier 
 בעלים:  מישל גיאר
 עורך ראשי:  קלוד אנז'לי ואריק אמטה
 תאריכי הופעה:  1915–הווה (כ־109 שנים)
 שפה:  צרפתית
 מערכת:  פריז
 תפוצה:  כ-400 אלף (2004)
 מדינה:  צרפת
 ISSN:  0008-5405, 2513-7956
 www.canardenchaine.com
 
לֶה קָנָאר אֶנְשֵנֶה (בצרפתית: Le Canard enchaîné, שפירושו "הברווז הכבול") הוא שבועון צרפתי המוקדש לסאטירה ולתחקירים. השבועון יוצא לאור מאז 1915 ולפיכך הוא אחד העיתונים הוותיקים ביותר בצרפת. התחקירים, המאמרים הסאטיריים והקריקטורות עוסקים כמעט כולם בפוליטיקה של צרפת, כשנקודת המבט היא שמאלית באופן מובהק. עיצוב העיתון פשוט: הוא מודפס בשלושה צבעים בלבד, בפורמט ברואדשיט.
"לה קנאר אנשנה" נוסד ב-10 בספטמבר 1915 על ידי הזוג מוריס וז'אן מארשל (Maurice et Jeanne Maréchal). השם שניתן לו הוא פרפרזה על שמו של עיתון שייסד ז'ורז' קלמנסו – "L’Homme Enchaîné" ("האדם הכבול"). שמו המקורי של עיתונו של קלמנסו היה "האדם החופשי", אך לאחר שנסגר בידי הצנזורה, ייסד אותו קלמנסו מחדש בשם "האדם הכבול". הבחירה ב"ברווז" נובעת כנראה מהסלנג הצרפתי שבו המילה "ברווז" יכולה להתפרש כ"עיתון", ואולי יש בה רמז לביטוי ברווז עיתונאי. למשך תקופה קצרה אחרי מלחמת העולם הראשונה שינה העיתון את שמו ל"הברווז המשוחרר מכבלים" (Le Canard Déchaîné) כדי להביע תמיכה בביטול הצנזורה על העיתונות בצרפת, אולם ב-1920 חזר העיתון לשמו המקורי.
יחסי הונגריה–מקסיקו

| יחסי הונגריה–מקסיקו |
| --- | --- |
הונגריה: מקסיקו


הונגריה: מקסיקו
שטח (בקילומטר רבוע)
93,028: 1,964,375
אוכלוסייה
9,665,063: 131,133,866
תמ"ג (במיליוני דולרים)
212,389: 1,788,887
תמ"ג לנפש (בדולרים)
21,975: 13,642
משטר
רפובליקה: רפובליקה פדרלית

יחסי הונגריה–מקסיקו הם יחסי חוץ בין הונגריה למקסיקו. היחסים החלו במהלך מלכותו הקצרה של מקסימיליאן הראשון, קיסר מקסיקו בשנים 1864–1867. היחסים הדיפלומטיים עם האימפריה האוסטרו-הונגרית כוננו בשנת 1901, אך הושעו בין השנים 1941–1974. הם חודשו ב-14 במאי 1974. שתי המדינות חברות בארגון לשיתוף פעולה ולפיתוח כלכלי ובאו"ם.
היסטוריה

בשנת 1861 ביקש הקיסר הצרפתי נפוליאון השלישי להרחיב את האימפריה שלו ופלש למקסיקו. האימפריה הצרפתית, יחד עם הוסרים הונגריים, השתלטו על המדינה. הקשר הרשמי הראשון בין ממלכת הונגריה למקסיקו החל עם בואו של הקיסר מקסימיליאן מבית הבסבורג, ששלט במקסיקו בשנים 1864–1867 והיה אחיו של פרנץ יוזף הראשון, קיסר אוסטריה ומלך הונגריה. מקסימיליאן הראשון התגורר בטירת צ'פולטפק בפארק צ'פולטפק במקסיקו סיטי; הוא משמש כיום כמוזיאון המציג ריהוט ויצירות אמנות משנות ה-60 של המאה ה-19 של האימפריה האוסטרו-הונגרית.
במהלך המצור על מקסיקו סיטי, חיילים הונגרים נלחמו כדי לשמור על השליטה בעיר מכוחות רפובליקנים מקסיקניים. ביוני 1867, מקסיקו סיטי נכבשה בידי כוחות רפובליקנים והחיילים ההונגרים הוחזרו לאירופה. בשנת 1867, האימפריה האוסטרו-הונגרית ניתקה את היחסים הדיפלומטיים עם מקסיקו לאחר רצח הקיסר מקסימיליאן. לאחר מלחמת העולם הראשונה התפרקה האימפריה האוסטרו-הונגרית והונגריה הפכה שוב לאומה עצמאית בשנת 1918. בשנת 1925, מקסיקו הסמיכה את הנציגות הדיפלומטית הראשונה שלה להונגריה שבסיסה באיטליה, ומינתה את קרלוס פויג אי קאסאורנק כציר הראשון שלה להונגריה בשנת 1927. הנציג ההונגרי הראשון שהוסמך במקסיקו היה הרוזן לאסלו ס'צני (אנ'), ראש המחלקה ההונגרית שבסיסה בוושינגטון די. סי.. בשנת 1925 ביקר הרוזן ס'צני במקסיקו.
במהלך מלחמת העולם השנייה ניתקה מקסיקו את היחסים הדיפלומטיים עם הונגריה בשנת 1941. היחסים הדיפלומטיים בין שתי המדינות חודשו ב-14 במאי 1974. בספטמבר 1976 פתחה מקסיקו שגרירות בבודפשט. בשנת 1977 ביקר במקסיקו פאל לושונצי (אנ'), ראש המועצה הנשיאותית של הרפובליקה העממית ההונגרית. באפריל 1990 ערך שר החוץ של מקסיקו פרננדו סולנה ביקור רשמי בהונגריה. באוקטובר 1991 ביקר במקסיקו הדיפלומט ההונגרי פרנץ שומוגי. שר החוץ ההונגרי גזה יסנסקי ביקר במקסיקו במרץ 1992. ביולי 1992 ערך הנשיא קרלוס סלינס את הביקור הראשון של נשיא מקסיקו בהונגריה.
בתחילת 1997 ביקר בקובה ומקסיקו שר החוץ ההונגרי אישטוואן סנט-איוואני. באפריל 1997 ערך נשיא הונגריה ארפאד גנץ ביקור ממלכתי במקסיקו, הראשון מאז כוננו היחסים מחדש, ונפגש עם נשיא מקסיקו ארנסטו סדייו. בנובמבר 2001 ביקר ראש ממשלת הונגריה ויקטור אורבן במקסיקו, שם השתתף בישיבת מנהיגי המפלגות הנוצריות-דמוקרטיות. בשנת 2004, נשיא מקסיקו ויסנטה פוקס ביקר בהונגריה כדי לדון בהסכם לשיתוף פעולה כלכלי עתידי שיגביר את יחסי הכלכלה והסחר.
במאי 2014 חגגו שתי המדינות 40 שנה ליחסים דיפלומטיים.
ביקורים רמי דרג

ביקורים רמי דרג מהונגריה למקסיקו
היו"ר פאל לושונצי (1977)
שר המדינה פרנץ שומוגי (1991)
שר החוץ גזה יסנסקי (1992)
שר החוץ אישטוואן סנט-איוואני (1997)
נשיא הונגריה ארפאד גנץ (1997)
ראש ממשלת הונגריה ויקטור אורבן (2001)
ראש ממשלת הונגריה פטר מדגיישי (2004)
שר החוץ פטר סיירטו (2015, 2019)
ביקורים רמי דרג ממקסיקו להונגריה
מזכיר החוץ פרננדו סולנה (1990)
נשיא מקסיקו קרלוס סלינס (1992)
מזכירת החוץ רוסאריו גרין (1998)
נשיא מקסיקו ויסנטה פוקס (2004)
תת-מזכירת החוץ לורדס ארנדה בסאורי (2005 ו-2010)
הסכמים דו צדדיים

שתי המדינות חתמו על מספר הסכמים דו צדדיים כמו הסכם סחר (1975); הסכם לשיתוף פעולה מדעי וטכני (1993); הסכם לשיתוף פעולה תיירותי (1994); הסכם תובלה אווירית (1997); הסכם על שיתוף פעולה חינוכי ותרבותי (1997); הסכם השקעות (1997); הסכם לשיתוף פעולה כלכלי (2009); הסכם על הימנעות ממיסוי כפול ועל העלמת מיסים פיסקלית (2011); הסכם בין בית המסחר הלאומי ההונגרי לפרומקסיקו (2015) ומזכר הבנות על שיתוף הפעולה בין שתי המדינות המוסדות הדיפלומטיים (2015).
יחסים כלכליים

במהלך שנות ה-60 וה-70 היצוא ההונגרי לאמריקה הלטינית היווה מעל 6% מכלל היצוא של הונגריה, וספק מוצרים ותרופות מתוצרת בעלות נמוכה אך באיכות סבירה. הייצוא צנח מאוד מהשיא הזה בשנות ה-80 וה-90. עם זאת, משפל של כ-5 מיליון דולר בשנת 1990, הסחר עם מקסיקו התרחב בהתמדה. באפריל 1997 הדגיש הנשיא גונץ את עתידו של הסחר הדו-צדדי, שלדבריו עלה פי ארבעה בשנתיים האחרונות והסתכם ב-22.8 מיליון דולר, כאשר הייצוא ההונגרי הסתכם בכ-6.1 מיליון דולר. מקור אחר מעניק לשנת 1996 את היצוא ההונגרי, בעיקר מכונות, מעט מתחת ל-7 מיליון דולר, בעוד שהיבוא של מקסיקו הסתכם ב-29 מיליון דולר. בשנת 2004 אמר גיולה נממת, שגריר הונגריה במקסיקו, כי הוא מצפה כי היחסים בין מקסיקו להונגריה יתעצמו עוד יותר לאחר שהונגריה הצטרפה לאיחוד האירופי בהמשך אותה שנה. הוא ציין שמקסיקו הייתה כבר שותפת הסחר החשובה ביותר של הונגריה באמריקה הלטינית.
בשנת 2018 הסתכם המסחר הכולל בין הונגריה למקסיקו ב-1.7 מיליארד דולר. הייצוא העיקרי של הונגריה למקסיקו כולל: מנועי בוכנה, מכוניות תובלה וטורבו. הייצוא העיקרי של מקסיקו להונגריה כולל: חלקים ואביזרים למכשירים מכניים; יחידות תהליכים ומוטות חיבור. חברות רב-לאומיות מקסיקניות כמו Cemex ונמאק פועלות בהונגריה. נמק מפעיל מפעל ייצור בעיר גיור ההונגרית.
נציגויות דיפלומטיות

הונגריה מחזיקה במקסיקו שגרירות במקסיקו סיטי.
מקסיקו מחזיקה בהונגריה שגרירות בבודפשט.
שגרירות הונגריה במקסיקו סיטי
שגרירות מקסיקו בבודפשט
לגונה כחולה (קוקטייל)

| --- | --- |

 נתונים
 מרכיבים:  וודקה, קוביית קרח, פלח תפוז, לימונדה, קירסאו כחול, כוס הייבול 
 אופן ההכנה:  מזיגה ישירה לכוס הייבול
 כוס:     הייבול
 קישוט:  פלח ליים
 
לגונה כחולה (באנגלית: Blue Lagoon) הוא קוקטייל שמורכב מוודקה, קירסאו כחול, ולימונדה. את המרכיבים מוזגים לכוס הייבול עם קרח, מוזגים לימונדה עד לשפת הכוס ומקשטים בפלח ליים.
מקור השם

שמו של הקוקטייל נובע מצבעו הכחול העז, שמקורו בקירסאו הכחול.
לקריאה נוספת

עופר קורן, 69 קוקטיילים, פרדס חנה כרכור: הוצאת אלרן, 2003, עמ' 42
לואיזה גולד

| --- | --- |
אין תמונה חופשית
 לידה:  7 באוקטובר 1891 ג'רזי 
 פטירה:  פברואר 1945 (בגיל 53) ראוונסבריק, הרפובליקה הפדרלית של גרמניה 
 
לוח לזכר ההתנגדות של לואיזה גולד נגד כוחות הכיבוש הנאציים באי ג'רזי במהלך מלחמת העולם השנייה.
לואיזה אווה גולד (באנגלית: Louisa Eva Gould;‏ 7 באוקטובר 1891 – פברואר 1945) הייתה חברה בתנועת ההתנגדות הבריטית באיי התעלה בזמן מלחמת העולם השנייה. משנת 1942 ועד מעצרה בשנת 1944, גולד סיפקה מחסה לעובד כפייה רוסי שנמלט. היא נתפסה בעקבות הלשנה ולאחר משפטה היא נשלחה למחנה הריכוז ראוונסבריק שם נרצחה בתאי הגזים בשנת 1945. בשנת 2010 קיבלה את אות גיבור השואה הבריטי.
קורות חייה

גולד נולדה כלואיזה אווה גולד בסנט אואן, ג'רזי, ב־7 באוקטובר 1891. במשך רוב חייה ניהלה חנות מכולת בלה פונטיין, מילאיס בסנט אואן.
לגולד נולדו שני בנים, ראלף ואדוארד, שניהם התגייסו לכוחות המזוינים הבריטיים במהלך מלחמת העולם השנייה. אדוארד, קצין בצי המלכותי, נהרג בפעולה בשנת 1941.
תנועת ההתנגדות

במהלך הכיבוש הגרמני באיי התעלה, הנאצים השתמשו בחיילים רוסים שנתפסו כעובדי כפייה. החל מסוף שנת 1942, גולד הסתירה עובד כפייה סובייטי שנמלט בשם פיודור בורי, טייס לשעבר שנלכד לאחר שמטוסו הופל. כשהיא מודעת לעונשים הקשים על נתינת מחסה לעובדי הכפייה, אמרה גולד בפשטות "אני צריכה לעשות משהו למען בנה של אם אחרת." גולד הסתירה את בורי בביתה בסנט אואן במשך 18 חודשים.
מעצרה, משפטה ומותה

שכנתה הלשינה לשלטונות הכיבוש על מעשיה של גולד. ביוני 1944 נערך חיפוש בביתה. בורי לא נמצא אך בין החפצים נמצא מילון רוסי-אנגלי בו השתמש לתרגול השפה האנגלית. בורי ניצל מתפיסה במהלך החיפוש ועד סוף המלחמה.
גולד נעצרה על ידי הנאצים. במשפט היא נידונה לשנתיים מאסר בגין נתינת מחסה לעובד כפייה, ובגין החזקת רדיו ששמרה למרות התקנות המחייבות אותה למסור אותו. איתה נעצרו אחיה הרולד לה דרילינק ואחותה אייבי פורסטר.
בעקבות משפטה נשלחה גולד למחנה הריכוז ראוונסבריק. אחיה הרולד לה דרולינק נשלח למחנה הריכוז ברגן-בלזן, והיה אחד משני הניצולים הבריטים היחידים. לואיזה גולד נרצחה בתאי הגזים בפברואר 1945 בראוונסבריק.
הנצחתה

בשנת 1995 הוצג לוח זיכרון בסנט אואן, ג'רזי; בורי, עובד הכפייה לשעבר, השתתף בחשיפתו. בשנת 2010 היא זכתה בתואר אות גיבור השואה הבריטי. סיפורה של גולד מתואר בסרט "בן של אם אחרת." את דמותה של גולד גילמה ג'ני סיגרוב.
הערות שוליים

↑  "The true story of Louisa Gould". Jersey Tourist Information Centre. 14 במרץ 2017. נבדק ב-17 במרץ 2017. {{cite web}}:  (עזרה)
↑  Paul Sanders (1998). The ultimate sacrifice: the Jersey Twenty and their "offenses against the occupying authorities", 1940–1945. Jersey Museums Service.
↑  Société jersiaise (1999). Annual bulletin.
↑  Barry Turner (25 באפריל 2011). Outpost of Occupation: The Nazi Occupation of the Channel Islands 1940–45. Aurum Press. pp. 165–. ISBN 978-1-84513-724-3. {{cite book}}:  (עזרה)
1 2 3  Lyn Smith (5 בינואר 2012). Heroes of the Holocaust: Ordinary Britons who risked their lives to make a difference. Ebury Publishing. pp. 103–. ISBN 978-1-4481-1812-0. {{cite book}}:  (עזרה)
↑  "Archives and collections online". jerseyheritage.org. נבדק ב-17 במרץ 2017. {{cite web}}:  (עזרה)
1 2 3    India Sturgis, ‏Mourning her own son, the mother who hid a Russian PoW from Nazi occupiers, and made the ultimate sacrifice, The Telegraph, 19 March 2017
1 2  Glynis Cooper (2008). Foul Deeds and Suspicious Deaths in Jersey. Casemate Publishers. pp. 161–. ISBN 978-1-84563-068-3.
↑  Carpenter, Julie (5 בנובמבר 2012). "John Nettles: 'Telling the truth about Channel Islands cost me my friends'". נבדק ב-17 במרץ 2017. {{cite web}}:  (עזרה)
1 2  "People of the Occupation – Jersey War Tunnels". אורכב מ-המקור ב-2 בספטמבר 2017. נבדק ב-17 במרץ 2017. {{cite web}}:  (עזרה)
1 2  Gilly Carr; Paul Sanders; Louise Willmot (19 ביוני 2014). Protest, Defiance and Resistance in the Channel Islands: German Occupation, 1940–45. Bloomsbury Publishing. pp. 195–. ISBN 978-1-4725-0813-3. {{cite book}}:  (עזרה)
↑  Paul Sanders (2005). The British Channel Islands Under German Occupation, 1940–1945. Paul Sanders. pp. 130–. ISBN 978-0-9538858-3-1.
↑  Madeline Bunting (24 ביולי 2014). The Model Occupation: The Channel Islands Under German Rule, 1940–1945. Random House. pp. 209–. ISBN 978-1-4735-2130-8. {{cite book}}:  (עזרה)
↑  Peter Tabb (2005). A Peculiar Occupation: New Perspectives on Hitler's Channel Islands. Ian Allan. ISBN 978-0-7110-3113-5.
1 2  "Stars bring story of Jersey heroine gassed by Nazis to big screen". The Times. נבדק ב-17 במרץ 2017. {{cite web}}:  (עזרה)
1 2  "Major film to tell the story of Jersey heroine's bravery « Jersey Evening Post". נבדק ב-17 במרץ 2017. {{cite web}}:  (עזרה)
↑  "Archives and collections online". נבדק ב-17 במרץ 2017. {{cite web}}:  (עזרה)
↑  David W. Moore (8 בנובמבר 2005). The Other British Isles: A History of Shetland, Orkney, the Hebrides, Isle of Man, Anglesey, Scilly, Isle of Wight and the Channel Islands. McFarland. pp. 239–. ISBN 978-0-7864-8924-4. {{cite book}}:  (עזרה)
↑  Blake, Heidi (2010-03-10). "The remarkable stories of Britain's Heroes of the Holocaust". Telegraph. נבדק ב-17 במרץ 2017. {{cite web}}:  (עזרה)
↑  https://www.thejc.com/news/uk-news/gordon-brown-honours-british-holocaust-heroes-1.14398
↑  "Courage of four Island heroes « Jersey Evening Post". נבדק ב-17 במרץ 2017. {{cite web}}:  (עזרה)
↑  Express, Bailiwick. "Date set for Occupation-based film premiere". bailiwickexpress.com. נבדק ב-17 במרץ 2017. {{cite web}}:  (עזרה)
לוח בסנט אואן שמנציח את מותה של לואיזה גולד.